Държавен вестник, бр. 62, 2018 г., стр. 15

БРОЙ  62	
Д Ъ Р Ж А В Е Н  В Е С Т Н И К 	
СТР.  15  
Фигура 2. Находища на нефт и газ в Черно море.
Неслучайно икономическият просперитет на всяка морска държава се обуславя от способността 
є да упражнява правомощията си по отношение на морския є суверинитет. 
Контролът на 85 % от морските пространства, където се разпростират суверенните права на Репу-
блика България (прилежащата зона и изключителната икономическа зона), се осъществява съвместно от 
МО, МВР, Министерството на транспорта, информационните технологии и съобщенията, като фактиче-
ски само Военноморските сили имат реални способности за това.
Отбраната на тази част от морските пространства е поверена на ВМС във връзка с чл. 131, ал. 1 от 
ЗОВСРБ, според който отбраната на страната е възложена на ВС на РБ и се изпълнява самостоятелно 
или съвместно с формирования на въоръжените сили на съюзни държави. Изпълнението на тази задача 
от ВМС няма алтернатива както в национален, така и в съюзен формат.
Съгласно чл. 57, ал. 1, т. 3 от ЗОВСРБ на Въоръжените сили се възлагат задачи и по участие в охраната 
на държавната граница, като по отношение на морската държавна граница този ангажимент на ВС може 
да бъде изпълняван единствено от ВМС.
Към момента над 80 % от търговския поток на страната ни се осъществява по море, което изисква 
гарантиране свободата на корабоплаването и безопасността на морските превози и комуникации, което 
е изцяло в правомощията на ВМС. Това определя ВМС като вид Въоръжени сили, чиято дейност има 
директно влияние върху икономическия растеж на Република България.
В системата на колективната сигурност на НАТО и ЕС акваторията на Черно море има важно гео-
стратегическо значение, което поставя акцент върху засиленото постоянно морско присъствие и контрол 
в района.
От казаното дотук е видно, че мисията на Военноморските сили е актуална и правилно определена в 
следната формулировка: „ВМС защитават интересите на Република България в морските пространства, 
гарантират нейния морски суверенитет и подготвят формирования за участие в подкрепа на международ-
ния мир и сигурност и за оказване помощ на населението при бедствия, аварии и катастрофи.“
Основен дял в изграждането на способностите на ВМС имат патрулните кораби. Te са основен род 
сили от състава на Военноморските сили, които са предназначени да водят бойни действия против 
надводен, подводен и въздушен противник. Поради тези свои уникални способности същите формират 
гръбнака на всяко едно военноморско съединение. Те се привличат за изпълнение на тактически дейст-
вия, като осигуряване охраната на корабни формирования, патрулиране, бординг, минна постановка и др.
В състава на патрулните сили от ВМС на Република България влизат шест бойни кораба, от които 3 са 
произведени в бившия СССР и 3 са белгийско производство, клас Е-71, придобити като втора ръка през 
2005 г. и 2008 г. Произведените в бившия СССР кораби отстъпват на съвременните тенденции в разви-
тието на оръжието и техниката и изпитват сериозни проблеми с поддръжката и доставката на резервни 
части. Тези кораби не са оперативно съвместими със силите на НАТО, което прави невъзможно тяхното 
участие в колективната отбрана на Алианса.
С цел преодоляване недостига в способностите, които ВМС трябва да поддържат, и за придобиване 
на способности за палубно базиране и управление на вертолети AS 565MB „Panther“, както и използване 
на Безпилотни летателни апарати (БЛА), е целесъобразно част от наличните към момента шест бойни 
кораба във ВМС да се заменят със съвременни патрулни кораби, които ще могат да изпълняват пълния